เปิดโพยหุ้นได้-เสียบาทแข็งค่าสูงสุดรอบ 21 เดือน
ผลจากค่าเงินบาทที่แข็งค่าขึ้นทำสถิติสูงสุดรอบ 21&nbsp; เดือนโดยเช้าขึ้นมาซื้อขายที่ 32.41-32.43 บาทต่อเหรียญสหรัฐ
17 มี.ค. 2553

ผลจากค่าเงินบาทที่แข็งค่าขึ้นทำสถิติสูงสุดรอบ 21  เดือนโดยเช้าขึ้นมาซื้อขายที่ 32.41-32.43 บาทต่อเหรียญสหรัฐ 
บทวิเคราะห์จากบล.ดีบีเอสวิคเคอร์สออกมาระบุว่า ค่าเงินบาทที่แข็งค่าขึ้นเป็นไปตามการไหลเข้ามาของเงินทุนต่างชาติที่ไหลเข้ามาลงทุนในตลาดหุ้นและขระเดียวกันเกิดจากการเกินดุลบัญชีเดินสะพัดของไทยที่มีต่อเนื่องซึ่งขณะนี้นักเศรษฐศาสตร์ของดีบีเอสแบงก์มองว่าค่าเงินบาทมีโอกาสที่จะแข็งค่าขึ้นต่อและประเมินว่าเงินบาทเมื่อสิ้นปี2553น่าจะอยู่ที่ 31.50 บาทต่อเหรียญสหรัฐ
อย่างไรก็ตามค่าเงินบาทที่แข็งจะไม่เป็นผลดีต่อหุ้นที่มีการส่งออกสุทธิ เช่น  กลุ่มชิ้นส่วนอิเลคทรอนิกส์, ธุรกิจเกษตร ส่งออก  รองลงมาเป็นกลุ่มชิ้นส่วนยานยนต์  แต่เป็นบวกกับบริษัทที่มีการนำเข้าวัตถุดิบสูง เช่น น้ำมันพืชไทย   และบริษัทที่มีหนี้ต่างประเทศที่ยังไม่ทำประกันความเสี่ยงเพราะทำให้มีกำไรจากอัตราแลกเปลี่ยน เช่น ทรูคอรปอเรชั่น ทีทีแอนด์ที และจีสตีล